Άθενς (Τενεσί)

Η Άθενς είναι πόλη στην Κομητεία ΜακΜίν στο Τενεσί των Ηνωμένων Πολιτειών Αμερικής. Είναι η έδρα της Κομητείας ΜακΜίν και ο πληθυσμός της ήταν 13.458 κάτοικοι στην απογραφή του 2010.

Ιστορία

Πρώιμη ιστορία και Εμφύλιος Πόλεμος 

Οι Ινδιάνοι Τσερόκι ζούσαν στην Κομητεία ΜακΜίν όταν έφτασαν οι πρώτοι Ευρωπαίοι εξερευνητές. Η Άθενς βρίσκεται σχεδόν στα μισά του δρόμου μεταξύ των χωριών Όβερχιλ Τσερόκι της περιοχής Great Tellico στα βόρεια της Κομητείας Μονρόε και της περιοχής Great Hiwassee κατά μήκος του ποταμού Hiwassee στα νότια. Το 1819 οι Τσερόκι υπέγραψαν τη Συνθήκη Calhoun, πουλώντας τη γη βόρεια του Hiwassee (συμπεριλαμβανομένων όλων των εδαφών της σημερινής Κομητείας ΜακΜίν) στις Ηνωμένες Πολιτείες. Η Κομητεία ΜακΜίν δημουργήθηκε στις 13 Νοεμβρίου 1819 στο σπίτι του Τζων Γουόκερ που σήμερα ανήκει στο Calhoun. Το χωριό των αυτοχθόνων ιθαγενών Pumpkintown (παραφθορά της πόλης Potemkin) βρισκόταν σε ένα αγρόκτημα περίπου δύο μίλια ανατολικά της σημερινής Άθενς. Μερικές φορές λανθασμένα χαρακτηρίζεται ως πρόδρομος της Άθενς. Η Άθενς δημιουργήθηκε και επελέγη ως η έδρα της Κομητείας το 1822. Το όνομα "Άθενς" μπορεί να έχει επιλεγεί λόγω αντιληπτών τοπογραφικών ομοιοτήτων με την Αθήνα.

Από το 1834 ο πληθυσμός της Άθενς είχε αυξηθεί σε πάνω από 500 κατοίκους. Εξέχοντες πρώτοι έποικοι ήταν ο William Henry Cooke, που ίδρυσε ένα σιδηρουργείο κοντά στο σημερινό Etowah, και ο Σαμουήλ Clegg (ή Cleage) ένας εργολάβος. Ο Jesse Mayfield, οι απόγονοι του οποίου ίδρυσαν την Mayfield Dairy Farms, έφτασε στην πόλη στις αρχές του 1820. Ο Σιδηρόδρομος Hiwassee έλαβε  στα μέσα της δεκαετίας του 1830, εντολή να δημιουργήσει μια σιδηροδρομική σύνδεση του Νόξβιλ του Τενεσί και του Dalton της Τζόρτζια. Ο σιδηρόδρομος ξεκίνησε να κατασκευάζεται το 1837, αν και οικονομικά και νομικά προβλήματα καθυστέρησαν την ολοκλήρωσή του μέχρι το 1851. Το 1836, ο Στρατηγός John Wool έφτασε στην Άθενς για να συμβάλει στο συντονισμό της Απομάκρυνσης των Cherokee. Αν και αρχικά εθελοντική, η επιχείρηση μετατράπηκε σε αναγκαστική το 1838, όταν πολλοί Cherokee αρνήθηκαν να φύγουν. Η επιχείρηση κορυφώθηκε με την αναγκαστική μετακίνηση που έγινε γνωστή ως Μονοπάτι των Δακρύων. Ο Wool που έχει συστήσει το αρχηγείο του στο ξενοδοχείο Bridges, που βρίσκεται απέναντι στο Δικαστήριο της Κομητείας ΜακΜίν.

Η Κομητεία ΜακΜίν χωρίστηκε κατά τη διάρκεια του Αμερικανικού Εμφυλίου Πολέμου. Ο σιδηρόδρομος μετέφερε στην Κομητεία αρκετούς ομιλητές υπέρ και κατά της διάσπασης, συμπεριλαμβανομένου του Άντριου Τζόνσον, του Horace Maynard, του John Bell, και του William "Parson" Brownlow.  Το 1861, η Κομητεία ΜακΜίν καταψήφισε τη διάσπαση με ψήφους 1,144 υπέρ και 904 κατά. Η Κομητεία απέστειλε 12 μονάδες στο στρατό της Ένωσης (Union) και 8 μονάδες στο στρατό της Συνομοσπονδίας (Confederate).Ο Στρατηγός William Tecumseh Sherman έστησε προσωρινά το αρχηγείο του στο ξενοδοχείο Bridges κατά την προετοιμασία της "Πορείας του προς της Θάλασσα" ("March to the Sea.")

Περίοδος μετά τον Εμφύλιο Πόλεμο 

Μετά τον Εμφύλιο Πόλεμο, ο σιδηρόδρομος προσέλκυσε υποψήφιους επιχειρηματίες στην Κομητεία ΜακΜίν. Το 1887, αρκετοί επενδυτές ίδρυσαν την Εταιρεία Εξόρυξης και Παραγωγής της Άθενς (Athens Mining and Manufacturing Company) με σκοπό τη μετατροπή της πόλης σε μια πρότυπη βιομηχανική κοινότητα και να ξεκινήσει μεγάλης κλίμακας εξορύξεις στην περιοχή. Τα κλωστοϋφαντουργεία, τα ελαιοτριβεία, οι αλευρόμυλοι και τα ξυλουργεία που κυριαρχούσαν στη βιομηχανία της Κομητείας από τα τέλη του 19ου αιώνα, συμπληρώθηκαν, τη δεκαετία του 1920, από εργοστάσια κατασκευής επίπλων και συσκευών.

Το 1946, αρκετοί βετεράνοι του β ' Παγκοσμίου Πολέμου από την Κομητεία ΜακΜίν έθεσαν υποψηφιότητα για τη διοίκηση της Κομητείας με την ελπίδα να αντικαταστήσουν την τότε διοίκηση που θεωρούνταν διεφθαρμένη. Την 1η Αυγούστου, οι τοπικές αρχές κλειδώθηκαν στη φυλακή μαζί με τις κάλπες. Υποπτευόμενοι ύπουλες ενέργειες, οι βετεράνοι εξοπλίστηκαν και συγκεντρώθηκαν σε ένα λόφο απέναντι από την φυλακή. Μετά από ανταλλαγή πυροβολισμών, οι Αρχές της Κομητείας παραδόθηκαν. Τα ψηφοδέλτια καταμετρήθηκαν και εξελέγη ο συνδυασμός των βετεράνων, δίνοντας έτσι τέλος στη Μάχη της Άθενς.

Γεωγραφία 
Η Άθενς βρίσκεται στις συντεταγμένες  (35.448171, -84.602069), ανάμεσα σε μια σειρά από στενές, επιμήκεις κορυφογραμμές και χαμηλούς λόφους που είναι χαρακτηριστικές της Κορυφογραμμής και της Κοιλάδας των Απαλλαχίων. Τα όρη Unicoi βρίσκονται περίπου 32 χλμ. ανατολικά της Άθενς και ο ποταμός Τενεσί ρέει περίπου 32 χλμ. δυτικά. Το όρος Starr, μια από τις κορυφογραμμές στην Κομητεία McMinn, βρίσκεται περίπου 24 χλμ. νοτιοανατολικά της Άθενς.

Το ποταμάκι Oostanaula (μερικές φορές γράφεται "Eastanalle Creek") έρχεται από τους λόφους βόρεια της Άθενς και διασχίζει την πόλη, περίπου 48 χλμ. προς το ποτάμι Hiwassee. Άλλα σημαντικά ρεύματα της περιοχής περιλαμβάνουν το ποταμάκι Mouse, το οποίο κινείται παράλληλα με το Oostanaula προς τα δυτικά, και το ποταμάκι Chestuee, το οποίο κινείται παράλληλα με το Oostanaula προς τα ανατολικά.

Η Άθενς βρίσκεται γύρω από τη διασταύρωση της διαδρομής 11 των ΗΠΑ, που συνδέει την πόλη Sweetwater προς τα βόρεια και το Κλίβελαντ προς τα νότια, και της διαπολιτειακής διαδρομής 30, η οποία συνδέει την Άθενς με το Etowah και τη διαδρομή 411 των ΗΠΑ προς τα νοτιοανατολικά και το Decatur προς τα δυτικά. Ο διαπολιτειακός αυτοκινητόδρομος 75 περνά δυτικά της Άθενς.

Σύμφωνα με τη δημογραφική Υπηρεσία των ΗΠΑ, η πόλη έχει μια συνολική έκταση 350 τ.χλμ.

Δημογραφικά στοιχεία 
Στην απογραφή του 2000, στην πόλη κατοικούσαν 13.220 άτομα, 5.550 νοικοκυριά, και 3.590 οικογένειες. Η πυκνότητα του πληθυσμού ήταν 976,3 άνθρωποι ανά τετραγωνικό μίλι (377/τ.χλμ.). Υπήρχαν 6,086 κατοικίες σε μια μέση πυκνότητα 449,4 ανά τετραγωνικό μίλι (173,5/τ.χλμ.). Η φυλετική διάρθρωση της πόλης ήταν 86,33% λευκοί, 9,32% αφροαμερικάνοι, 0,23% αυτόχθονες ιθαγενείς, 1,38% ασιάτες, 0,07% της φυλής νησιώτες του Ειρηνικού, 1,34% από άλλες φυλές και 1,33% από δύο ή περισσότερες φυλές, 3,01% του πληθυσμού είναι ισπανόφωνοι ή λατίνοι ανεξαρτήτως φυλής.

Υπήρχαν 5.550 νοικοκυριά το 30,0% των οποίων είχαν παιδιά κάτω των 18 ετών που ζούσαν μαζί τους, το 47,2% ήταν παντρεμένα ζευγάρια που ζούσαν μαζί, το 14,8% είχε ένα θηλυκό ιδιοκτήτη χωρίς σύζυγο, και 35,3% ήταν μη-οικογένειες. 13,0% των νοικοκυριών φιλοξενούσε άτομο άνω των 65 ετών, ενώ το μέσο μέγεθος νοικοκυριού ήταν 2,29 και το μέσο μέγεθος της οικογένειας ήταν 2,89.

Ο πληθυσμός αποτελούνταν από 23,9% κάτω από την ηλικία των 18, 10,1% από 18 έως 24, 28,3% από 25 έως 44, 21,4% από 45 έως 64 και 16,3% ηλικίας άνω των 65 ετών. Η μέση ηλικία ήταν τα 36 έτη. Για κάθε 100 γυναίκες υπήρχαν 84,8 άνδρες. Για κάθε 100 γυναίκες ηλικίας 18 ετών και άνω, υπήρχαν 80,2 άνδρες.

Το μέσο εισόδημα για μια οικογένεια στην πόλη ήταν $29.277, και το διάμεσο εισόδημα για μια οικογένεια ήταν $39.563. Οι άνδρες είχαν μέσο εισόδημα $32.170 έναντι $20.917 των γυναικών. Το κατά κεφαλήν εισόδημα για την πόλη ήταν $16.877. Το 14,6% των οικογενειών και το 18,4% του πληθυσμού ήταν κάτω από το όριο της φτώχειας, συμπεριλαμβανομένης της 22,6% των ατόμων κάτω από την ηλικία 18 και 22,1% των ατόμων ηλικίας άνω των 65 ετών.

Εκπαίδευση 
Κολλέγια:
 Cleveland State Community College
 Tennessee Wesleyan College

 Tennessee College of Applied Technology της Άθενς
High Schools:
 McMinn County High School
Middle Schools:
 Athens City Middle School
Elementary Schools:
 City Park
 West Side
 North City
 Ingleside
 Rogers Creek
 E.K. Baker

Οικονομία 
Η United Grocery Outlet, μια περιφερειακή αλυσίδα εκπτωτικών σουπερμάρκετ έχει την εταιρική έδρα της και το κέντρο διανομής στην Άθενς.

Διάσημοι κάτοικοι της Άθενς
 Eric Axley - επαγγελματίας παίκτης του γκολφ που αγωνίζεται στο PGA Tour
 George Washington Bridges - Γερουσιαστής και υπέρμαχος της Ένωσης (Union) στον αμερικανικό νότο
 J. Lawrence Cook - σολίστας-πιανίστας.
 John Tyler Morgan - εκπρόσωπος της Αλαμπάμα στη Γερουσία των ΗΠΑ και ένθερμος υποστηρικτής της διάσπασης. Υπηρέτησε στο στρατό της Συνομοσπονδίας με το βαθμό του Ταξιάρχου.
 JaJuan Smith - καλαθοσφαιριστής της ομάδας του Πανεπιστημίου του Τενεσί, αγωνίστηκε στη σχολική ομάδα ομάδα της Κομητείας McMinn

Πολιτιστικές αναφορές 
 Η Άθενς είναι το σπίτι του οπλουργού κ. Rate (Levon Helm) στην ταινία Shooter (2007).
 Η πόλη αναφέρεται από το μυθιστόρημα Απρόβλεπτες Συνέπειες (Unintended Consequences) ως το πεδίο της Μάχης της Άθενς το 1946.
 Οι χαρακτήρες John και Cam επιβιβάζονται στο τρένο για Chattanooga από την Άθενς στη νουβέλα Land of the Laguna Madre.

Μέσα μαζικής ενημέρωσης στην Άθενς 
Η Άθενς εξυπηρετείται από μία καθημερινή εφημερίδα, την Daily Post Athenian, καθώς και επτά ραδιοφωνικούς σταθμούς (τέσσερις στα FM και τρεις στα βραχέα), και ένα τηλεοπτικό κανάλι Comcast, το 95.
 FM
 Jack FM Country, (που στην πραγματικότητα ανήκει στο Decatur, Tennessee)
 WJSQ Country
 J-103 religious (Ανήκει στο Etowah, TN) μεταδίδεται παράλληλα με τον WBDX στην Chattanooga
 WKPJ-LP 104.5 religious, συνεργάτης του 3ABN Radio Network
 AM
 WCPH 1220 Adult Standards, (ανήκει στην Etowah, TN) συνεργάτης του The Music of Your Life
 WYXI 1390 Oldies
 WLAR 1450 Oldies

Δείτε επίσης 
 Tennessee Wesleyan College
 McMinn County Airport

Κλίμα 
Το κλίμα στην περιοχή χαρακτηρίζεται από ζεστά καλοκαίρια με υγρασία και γενικά ήπιους προς κρύους χειμώνες. Σύμφωνα με το σύστημα κλιματικής ταξινόμησης Köppen, η Άθενς έχει ένα υγρό υποτροπικό κλίμα, με το ακρωνύμιο "Cfa" στους κλιματικούς χάρτες.

Παραπομπές 

Πόλεις του Τενεσί